“இந்த ‘சும்மா இருத்தலில்’ தேவைப்பட்டால் ஓயாமல் உழைத்தலும் வேண்டும். ஆனால் தேவைப்பட்டால் மட்டுமே! இந்தப் பிரபஞ்சம் என் மூலம் வேலை செய்கிறது என்பதறியாமல், நான் செய்கிறேன்! என்னும் அகங்காரத்தை அகற்றாமல் பலர் புதிய உலகை உருவாக்கும் முயற்சியில் ஈடுபடுகின்றனர். நான் இயற்கைக்குத் திரும்புகிறேன்! சுற்றுப்புறச் சூழல் மாசுபாட்டுக்கு எதிராகச் செயல்படப்போகிறேன் என்றெல்லாம் எதிர்வினையாகச் செய்யும் செயல்களெல்லாம் குறுகிய காலத்தில் நல்லது செய்வதாகத் தென்பட்டாலும், நாளடைவில் அவை உண்மையான தீர்வாக இருக்காது.